APRIL 2012, ISANG 25-ANYOS NA BABAE SA UPSCALE NA LUGAR NG BANDRA, MUMBAI
ANG NAKITA SA HULING PAGKAKATAON…
ANG PANGALAN NIYA AY SHEENA BORA.
ANG SUMUSUNOD NA TAWAG AY AKTUWAL NA RECORDING
SA PAGITAN NG FIANCÉ AT PAMILYA NI SHEENA SA MGA ARAW KASUNOD NG PAGKAWALA NIYA.
Oo. Ano'ng nangyari? Ano'ng nangyari kay Sheena?
BOSES NI RAHUL MUKERJEA
Sa pagkakaalam ko, ang nangyari kay Sheena…
BOSES NI PETER MUKERJEA
…ay kusa siyang umalis papunta sa kung saan
at di rin niya gustong makipag-usap kahit kanino sa ngayon.
Tama.
'Yon ang pagkakaintindi ko.
Ngayon, baliktarin mo man ang buong mundo,
libutin mo na 'to, para malaman…
kung sino? Saan? Ano? Ito? Iyon?
Baka makahanap ka ng mga bakas, at baka mahanap mo rin si Sheena.
Ngayon, pagkatapos mong maghanap at di mo pa rin siya makita
dahil ayaw niya talagang magpakita, ano na ang mangyayari?
-Pero, Papa… -At saan naman 'to papunta?
Alam mo, si Indrani ang huling taong nakakita sa kanya, okay?
Kilala ko ang mama ko, nakakatakot siya, puwede rin siyang maging masama.
ANAK NI INDRANI MUKERJEA
Minsan, medyo marahas din siya.
Puwede rin siyang maging katulad ng ibang tao,
pero di siya… Sasabihin ko rin pala sa 'yo,
siya rin ang pinakamatalinong taong kilala ko.
Parehong maraming narating ang mga magulang ko.
Noong panahon nila, sina Indrani at Peter ang totoong power couple.
Lagi silang nasa diyaryo noon.
INDRANI MUKERJEA ITINALAGANG CEO NG INX MEDIA
Dumating sa Bombay ang mama ko, at nagsimula siya sa wala…
at talagang nagsumikap makaangat.
Si Mrs. Indrani Mukerjea, ang CEO ng INX Media.
Nandoon ang kabonggahan, ang kagandahan,
may mga sasakyan, mga bahay.
Ipinapasyal nila ang buong pamilya tuwing holiday.
Noong ipinakilala ako sa kapatid ng mama ko na si Sheena,
sobrang bata ko pa.
Di ko siya tinawag na, alam mo na, "Tita. " Basta Sheena lang.
Napakaganda niya.
Nasa kanya na lahat, at matalino rin siya. Naaalala ko pa 'yon.
Talagang nagtaka ako noong 2012, kasi bigla na lang nawalan ng contact.
Noong nagtatanong na ang mga tao, "Nasaan si Sheena?"
Bigla na lang magagalit ang mama ko.
Sabi ng mama ko nasa US daw si Sheena, at ilang beses ko rin siyang tinanong.
Nagkaintindihan na lang na parang, okay, lumipat na siya sa LA
at may sarili na siyang buhay do'n.
Di nagtagal, parang ang weird,
at di ko pa rin talaga maintindihan, na…
Wala talagang naghahanap kay Sheena pagkalipas ng ilang panahon.
Tipong di talaga pinag-uusapan si Sheena
ng kahit na sino.
Hindi talaga.
Para bang ginayuma kaming lahat
para makalimutan namin na meron palang Sheena.
Pagdating ko sa bahay no'ng August 25, pagkagaling sa school…
grabe, parang binaliktad 'yong buong bahay.
Nagkalat ang mga pulis kung saan-saan.
Nakakapanibago talaga na may mga pulis sa bahay namin.
Kahit anong may kinalaman sa pulisya, bago talaga para sa 'kin.
Nagsimula talaga akong magalit noong hinahalungkat na ng mga pulis
'yong mga gamit ko, alam mo na.
Tipong, "Ano ba ang nangyayari?" Sabi lang ng mama ko, kumalma ako.
Tinanong no'ng isang pulis ang katulong kung kilala niya si Sheena.
Pumunta agad ako sa mama ko at tinanong ko siya ng,
"Ma, ano ba 'tong tungkol kay Sheena?"
At tiningnan niya lang ako…
at bago pa man siya makapagsalita, sabi ng pulis, "Di ka puwedeng magsalita. "
Inaresto 'yong mama ko.
At di ko na siya nakita pa.
Kapapasok lang na balita.
Inaresto ng Mumbai Police ang media tycoon na si Indrani Mukerjea
sa salang pagpatay sa kanyang kapatid halos tatlong taon na ang nakalipas.
Nakatanggap ako ng tawag kay Peter.
"Inaresto si Indrani sa salang pagpatay. "
Malapit ako sa kanya. Wala akong idea.
Pagbukas ko ng TV, nando'n ang picture ni Sheena.
Di kami makapagsalita.
Ano ba ang nangyari?
Isa 'tong kaso na nagpalito, nagpamangha at gumulat sa 'ting lahat.
Ito 'yong kasong halos araw-araw,
may mga bagong rebelasyong lumalabas.
'Yong mismong pamilya ang maya't maya naglalabas ng istorya.
Bawat ngiti, bawat yakap, puro peke para sa 'min.
Para ipakita sa mundo na ayos lang kami.
Rahul, sandali. Huwag kang tumakbo.
Ang klase ng mga relasyon.
Anong klaseng pamilya ba 'to?
Kita n'yo naman, napakaraming nagulat sa mataas na lipunan ng Mumbai.
Patuloy ang pag-ingay ng istorya, paingay nang paingay.
Isang grupo ng makakapangyarihang tao ang gustong ibasura 'yong kaso.
'Yong isang grupo naman, gustong ilantad ang kaso.
Ano ang tiyak na motibong nag-udyok kay Indrani para patayin si Sheena
nang walang awa?
Naniniwala ba 'kong may isa sa pamilya na alam kung ano'ng nangyari kay Sheena?
Oo. Naniniwala akong hindi lang isang tao.
ISANG BUWAN MATAPOS MAWALA SI SHEENA
PEN, RAIGAD 2 ORAS MULA MUMBAI
Dala ko pauwi 'yong ilang materyales galing Varsai.
No'ng pabalik na 'ko,
nakita kong may nalaglag na mangga, kaya huminto muna ako sa gilid.
May naamoy ako.
Masangsang ang amoy, kaya hinanap ko 'yong pinanggagalingan.
May kamay at mga kuko, may kutiks pa.
at 'yong lupa malapit do'n ay halatang sinunog.
Tapos tumawag ako sa police station.
Nakakuha sila ng mga buto at ilang labi.
Mula sa lugar kung saan nakita ang katawan,
naghukay kami sa ilalim ng isang puno, halos apat na metro ang layo do'n,
tapos ibinaon namin 'yon sa hukay.
Noong 2012, malinaw na ipinakita ng bangkay
na kaso 'yon ng pagpatay at foul play.
No'ng nagkaroon ng report na may nangyaring di-natural na pagkamatay…
DATING POLICE OFFICER
walang nagawa ang kapulisan kundi magrehistro
ng accidental death report.
Kaya sa kasong ito, talagang sobrang nakakagulat.
Hindi nagrehistro ng accidental death report ang kapulisan,
di nirehistro ang murder, at di inimbestigahan ang kaso.
May isang taong makapangyarihan sa likod no'n.
Noong inaresto ang mama ko,
talagang naputol ang ugnayan ko sa kanya.
Naalala ko ang papa ko na litong-lito sa kung ano'ng nangyayari.
Nandoon siya para sa akin para suportahan ako.
Pero sa isang bahay na puno ng tao
sa side ng pamilya ng papa ko,
na handang-handang, tipong…
maniwala na ginawa ni mama 'yon, at alam mo na, "Paano niya nagawa 'yon?"
Ang lahat ay… Siyempre, lahat talaga di makapaniwala,
at lahat ay tipong, "Ano ba talaga ang nangyayari?"
Pero imbes na isipin kung ano'ng nangyayari,
buo na ang isip ng lahat.
Nakatanggap ako ng tawag mula sa isa sa mga reporter ko na,
"Ang mga pulis, inaresto nila si Indrani Mukerjea. "
Bigla akong natigilan. 'Yong Indrani Mukerjea na 'yon ay si…
Indrani Mukerjea.
Noong unang araw, naalala ko,
pinapalabas sa lahat ng channel na pinatay ni Indrani ang kapatid niya,
na kapani-paniwala naman, nangyayari talaga 'yon.
'Yong magkakapatid, nagpapatayan. Nangyayari 'yon.
Pero paano niya nagawang itago nang tatlong taon?
Nangyari 'yon noong 2012.
Naaresto siya noong 2015. Paano niya nagawa 'yon?
Sabi ng mga source sa India Today na nabigyang-linaw ang pangyayari
matapos isuplong ng isang impormante sa mga pulis
ang di-umano'y papel ni Indrani Mukerjea sa pagpaslang sa kapatid na si Sheena,
kasabwat ang kanyang driver.
DATING DRIVER NI INDRANI MUKERJEA
Ilang oras ginisa ng kapulisan ang driver ni Indrani na si Shyamvar Rai
bago ito umamin sa krimen.
Matapos ang pag-amin, ipinatawag naman ng kapulisan si Indrani Mukerjea
at umabot nang tatlo't kalahating oras ang pagpapaamin dito kahapon,
at sinundan rin ng pag-aresto sa kanya.
Ang kabuuang kaso laban kay Indrani Mukerjea
ay ayon sa mga pagtatapat na naibigay, 'yong pahayag ni Shyamvar Rai.
Ang driver na kinasabwat mismo ni Indrani Mukerjea.
Bale 35 years na ako sa serbisyo.
Kapag ang isang tao ay humarap sa pulis, hindi maiiwasan ang matakot.
At…
Natural 'yon sa isang tao
na kapag ang isang tao humarap sa pulis,
natatakot ang taong 'yon.
Sinabi ni Shyamvar Rai na noong 2012,
pinatay niya, kasama si Indrani Mukerjea,
si Sheena Bora.
Di naman 'to komplikadong kaso. Simpleng kaso lang 'to ng pagpatay.
Kahit ngayon, iniisip kong sa simula,
di naiintindihan ng Mumbai Police ang kabigatan ng kaso.
Akala nila pag-uusapan lang 'yon sa media.
"Naresolba ang kaso pagkalipas ng tatlong taon.
Kaya makakatanggap kami ng mga papuri. "
Iyon na 'yon.
Sunod na araw, nakatanggap kami ng mga impormasyon
na may mga grupo ng pulis na pumunta sa Kolkata, sa Guwahati.
Naisip namin na baka may mga akusado pa at iba pang sangkot sa kaso.
Ang latest mula sa Kolkata.
Ang pangalawang asawa ni Indrani Mukerjea na si Sanjeev Khanna
ay naaresto na rin ngayon.
Ang hinala ng mga pulis, kasabwat siya sa krimen.
DATING ASAWA NI INDRANI
Ayon sa mga source, nasa kotse siya kasama nina Indrani at Shyamvar Rai
noong April 24, 2012
nang sunduin ni Indrani si Sheena sa labas ng college,
saka nila pinagtulungan ni Indrani ang pagpatay kay Sheena.
Iyon ang alegasyon laban sa kanya.
Mr. Khanna! Sang-ayon ka ba sa mga alegasyon?
Ang mga detalye ng pahayag ni Sanjeev,
dating asawa ni Indrani, ang nagkumpirma na sinakal si Sheena at saka pinatay.
Pero sinasabi niyang nasa loob siya ng kotse at tulog nang mga oras na 'yon.
Ang nakakagulat ay ang pagkakasangkot ni Sanjeev Khanna
na dating asawa ni Indrani, at may anak sila, si Vidhie.
Ang tanging taong di ko maiugnay sa palaisipang 'to ay si Sanjeev,
ang tunay na tatay ko.
Parang siya 'yong pampagulo sa buong pangyayaring 'to.
Wala talaga siyang kinalaman sa kahit ano, kahit sino sa 'min,
maliban sa pagiging tatay ko, 'yon lang.
Ako ang anak na babae nina Indrani, Peter Mukerjea at Sanjeev Khanna.
Ang tatay ko, si Peter, legal niya akong inampon.
Pero konti lang ang tao sa mundo na pinalad
magkaroon ng tatlong magulang.
Kahit pa kinuha sa 'kin 'yong tatlong magulang ko,
at lahat sila ay nakakulong.
Kapapasok lamang na balita. Ang media tycoon na si Indrani Mukerjea…
Si Sheena Bora…
Di ako makapaniwalang nakadikit ang pangalan ko…
Ako, si Vidhie Mukerjea, ay kadikit ng salitang "pagpatay. "
Banggitin ko lang ang pangalan ko, Vidhie Mukerjea…
agad-agad, ang naiisip ko ay pagpatay, itong kasong 'to, kaso ni Sheena Bora.
No'ng unang lumabas 'yon, medyo di pa maingay 'yong istorya.
Na-excite ang lahat dahil parang mabentang istorya 'to.
"Nahuli namin 'yong babae, pati 'yong dating asawa niya,
nahuli rin 'yong driver. " Ibig kong sabihin,
parang ang galing, di ba?
Susunod na bestseller.
Ang gandang pelikula, panigurado. Pero totoong istorya 'to.
Hindi 'yon gano'n kasimple.
Tingnan mo, bago nangyari 'yong murder case ni Sheena Bora,
nakilala natin si Indrani Mukerjea sa pagiging simpleng asawa ni Peter
at bilang mataas ang pangarap na corporate media baroness.
Sa bersyon ng pulisya, walang-awang pinatay ni Indrani si Sheena.
Ang focus ay alamin kung "Bakit?"
Naging tungkol 'yon sa pagtuklas sa nakaraan niya.
Alamin natin
"Saan nagsimula ang buhay para kay Indrani Mukerjea?
Sino si Indrani Mukerjea?"
Maraming oras ang naubos
sa pakikipagkita sa mga taong kilala si Sheena at si Indrani.
Isa sa pinakamahalagang tauhan rito
ay ang kapatid na lalaki ni Indrani na si Mekhail Bora.
Ako si Mekhail Bora.
Ako ang kapatid ng yumaong si Sheen Bora.
Dito ako nakatira,
kung saan kami pinanganak ni Sheena.
At puwede mo ring sabihing
ito rin ang parehong lugar kung saan ipinanganak si Indrani.
Noong oras na 'yon, nang makita ko sa balita
na pinatay ni Indrani si Sheena…
para akong…
binuhusan ng malamig na tubig.
Talagang di ako makagalaw.
Inaresto ng Mumbai Police si Indrani Mukerjea…
…dahil sa di-umano'y pagkakasangkot niya sa pagpatay sa kanyang kapatid.
…inaresto dahil sa pagpatay sa kanyang kapatid.
-Sandali lang. Dalawang minuto lang. -Hindi ngayon. No comment. Sorry.
Di ko alam kung ano'ng sasabihin ko noong una.
Ang gulo ng sitwasyon no'n dahil tinanong no'ng isang reporter,
"Pinatay si Sheena Bora ng sariling ate niya?"
Iyon ang tumatak sa isip ko.
Kung fake news ang pinapalabas sa simula pa lang,
kailangang malaman ng lahat kung ano'ng totoo.
Kaya kong magbigay ng ebidensiya
sa Mumbai Police na makakapagpatunay
na anak ni Indrani si Sheena, di kapatid, at anak din ako ni Indrani.
Ang pinakamalaking twist sa kasong ito
ay si Sheena, na hanggang kahapon, inaakala nating kapatid ni Indrani,
ay anak pala niya.
Inakusahan siya ng panloloko sa lahat ng kakilala niya…
SI SHEENA AY ANAK KO, HINDI KAPATID, PAGTATAPAT NI INDRANI
PAMILYANG PEKE
PETER, WALANG ALAM SA NAKARAAN NG ASAWA
Teka, naalala ko pang ibinabalita ko 'yong Sheena Bora case story
noong mga oras na 'yon.
At di lang ako basta tagapagbalita, isa akong magulang.
Kaya kapag narinig mo bilang magulang, di lang basta tagapagbalita, na…
anak ni Indrani si Sheena, at pinatay ni Indrani ang anak niya,
mapapaisip ka bigla, "Ano 'to?"
Ang mga lumalabas na pangyayari ay talagang nakakabigla
na di malaman ng mga tao kung ano'ng iisipin.
Wala nang mas bababa pa kaysa rito.
Si Indrani bilang isang ina… Napakasama.
Siguro para sa 'tin, ano ang pinaka…
nakakagulat tungkol do'n?
At 'yon ang dapat maintindihan
tungkol sa 'tin bilang isang bansa, bilang kultura.
May isang bagay kang inaasahan sa isang nanay sa India.
Malalim na nakatanim 'yon sa kultura natin, sa palagay ko.
Malalim na nakatanim sa pangunahing relihiyon natin.
Ang bansa ay tungkol sa ina, ang Inang India.
Lahat ay tungkol sa ina.
Ang katotohanang ang isang ina
ay kayang pumatay ng sarili niyang anak,
napakahirap isipin.
Kinumpirma ng commissioner ng Mumbai Police
na si Sheena ay anak nga ni Indrani Mukerjea
mula sa di-malamang nakaraang relasyon.
Tapos nalaman nilang anak siya sa unang asawa.
At walang nakakakilala sa lalaki.
Ang pagpatay kay Sheena Bora sa gitna ng mga komplikadong relasyon.
Kung sino ang kasal kanino at sino ang ama ng bata
ay isang palaisipan pa rin sa Mumbai Police.
Mula pagkabata ko hanggang mag-15 ako,
wala talagang contact kay Indrani.
Ang panganganak sa mga bata
at basta na lang pag-iwan sa kanila ay maling-mali talaga.
Gusto niyang burahin ang nakaraan niya.
Tinago niya kay Peter ang katotohanang mga anak niya kami,
pati na rin kay Vidhie.
Malalaking rebelasyon ito sa kasong pagpaslang kay Sheena.
Nakipag-usap si Peter Mukerjea sa India Today,
at sinabi niyang kilala niya si Sheena bilang kapatid ni Indrani.
Peter!
Isang beses, 'yong anak kong lalaki na karelasyon ni Sheena,
sinabi niya sa 'kin na, "Si Sheena… Mali 'to. "
"Hindi siya kapatid ni Indrani, anak siya. "
Pero di ko 'yon pinansin no'n.
kasi akala ko di 'yon totoo, ang sabi ko pa,
"Ang sabi sa 'kin ng Indrani ko, hindi naman gano'n. "
At siyempre, naniwala ako sa asawa ko.
Kaya ipinagpatuloy ko lang 'yon,
kahit pa naging ugat 'yon ng hidwaan sa pagitan ko at ng anak ko.
Napakadalang na makatagpo ka ng sobrang komplikadong mga relasyon
kung saan ang anak na lalaki ng kasalukuyang asawa
ay karelasyon ng anak na babae ni Indrani sa dati niyang asawa.
Si Peter Mukerjea, unang asawa ni Peter, dalawa niyang anak na lalaki.
Rahul Mukerjea. Dito lang siya.
Tapos ito si Indrani Mukerjea na may tatlong naging asawa,
dalawang dating asawa, lahat ay buhay.
'Yong pangalawang asawa ay sangkot sa pagpatay.
'Yong anak niya ay legal na inampon ni Peter Mukerjea.
Sa unang asawa anak si Sheena Bora.
Nagkarelasyon siya kay Rahul Mukerjea.
Kaya ang anak ni Peter at anak ni Indrani, parehong sangkot.
Mabentang-mabenta ito sa mga manonood.
Walang Kardashian sa India, di ba?
Ito ba ang dahilan,
ang ugnayan nina Rahul at Sheena, kaya nauwi sa pagpatay?
Parehong tutol si Indrani at Peter sa relasyon ni Rahul at Sheena.
Talagang di maganda ang mga pangyayari noon.
Parang lumayo si Sheena at Rahul sa buong pamilya noon
dahil para silang, "Gagawin namin ang gusto namin. "
Di maganda ang relasyon ng mama ko at ni Sheena.
Lagi silang nag-aaway.
Ang daming masasakit na salita ang binabato ng bawat isa.
MASAYANG-MASAYA AT LIGTAS AKO KAY RAHUL.
DI BA 'YON ANG PINAKAMAHALAGA PARA SA MGA MAGULANG/MAHAL SA BUHAY?
GINAWA MO RIN ANG MAKAKAPAGPASAYA SA 'YO.
DESERVE KO RIN 'YON.
Tinatanong ni Rahul sina Indrani at Peter,
"Bakit di na bumalik si Sheena pagkatapos makipagkita kay Indrani?"
Tawag siya nang tawag kay Indrani at Peter para malaman,
at sabi ni Rahul, paiba-iba ng sinasabi si Indrani.
Kaya nagduda na si Rahul,
at iyon ang dahilan kaya ni-record niya ang mga usapang 'to.
Papa, makinig ka, hindi lang ako, okay?
Hindi lang ako. Lahat ng mga kaibigan niya.
'Yong Facebook niya, sa Internet, sa trabaho.
Mga katrabaho niya 'yong naghahanap sa kanya
at sinasabing maingat siya sa trabaho.
Walang absent kahit isang araw.
Sa tatlong taon, di siya umabsent na walang abiso.
Ngayon nawawala siya nang mahigit dalawa o tatlong araw na,
at di man lang siya nagsabi kahit kanino.
Kaya kakaiba 'to.
Naririnig at naiintindihan mo ba ang sinasabi ko?
Noong tinawagan ni Rahul si Sheena sa pamamagitan ni Indrani,
sinabi ni Indrani umalis na sa India si Sheena
at ayaw na siyang makausap nito.
Nagulat si Rahul, dahil sabi ng pulisya, na kay Rahul daw ang passport ni Sheena.
Paano makakaalis ng bansa si Sheena?
Ang suggestion ko sa 'yo,
at suggestion lang 'to, payo o gabay.
Kung gano'n talaga, hayaan mo na.
Babalik siya kapag gusto niyang bumalik.
Kung wala siyang kinakausap na iba,
at umalis siya at gustong magtago,
gusto niyang umalis kasama ang iba, o baka sumama na siya sa iba.
Siguro imaginary person lang iyon.
Ewan ko. Kahit ano pa 'yon.
Bahala na siya, di ba?
Desisyon niya 'yon.
Para sa media, at kahit sa kapulisan man,
lahat iisa ang tanong sa isip nila,
na kung nagawa ni Indrani 'yon,
bakit walang kaalam-alam si Peter tungkol doon?
Bakit di siya nagtiwala sa sarili niyang anak
noong pilit siyang pinapapaniwala ni Rahul Mukerjea
na nagsisinungaling si Indrani?
Bakit ako na naman ang itinuturo?
Wala akong ginagawa. Wala akong tinatago kahit kanino.
Hinahanap ko lang fiancée ko
na kinuha at dinala kung saan ng kung sino!
Nasaan na siya? Paano kung may nangyari na sa kanya?
-Kung gano'n… -Sinisisi mo 'ko dahil…
hindi ko sinabi sa 'yong nakikipag-usap ako sa boss niya?
Nasaan nga kasi siya?
Nasaan siya? Sabihin mo sa 'kin.
Ikaw ang magsabi sa 'kin.
Bilang isang magulang, bilang isang ama,
bakit di ka mag-aalala na ang anak mo ay halos mabaliw na dahil ang fiancée niya
ay tatlong taon nang nawawala?
Ibig kong sabihin, ang dapat itanong sa kasong ito ay,
"Ano'ng ginawa ng pamilya, lahat sila,
sa tatlong taon paghahanap kung nasaan ba si Sheena?"
Sobrang weird talaga kasi biglang may email siya galing sa ibang account.
Parang hindi naman si Sheena.
"Miss na kita, " mga gano'n. Pero di ko kinuwestiyon kung bakit,
alam mo na, "Bakit iba 'yong email?"
Sinabi ni Indrani sa amin ng mga lolo't lola ko
na umalis si Sheena para mag-aral sa United States.
Sinabi rin niyang mga ilang buwang titira si Sheena sa lugar na 'yon
at na ayaw niyang makausap ang kahit sino.
At kapag komportable na siya, saka niya kami tatawagan.
Di naman professional na kriminal si Indrani
para pag-isipan ko siya na papatay ng isang tao.
Naniwala ako sa lahat ng sinabi niya.
Sabi ni Indrani, "Wala na si Sheena, " at tinanggap ko 'yon.
Medyo close sina Mekhail at Sheena.
Siyempre, magkapatid sila, e.
Magkasama na sila mula pa no'ng pinanganak sila.
Ito iyong tinatawag na unspoken connection.
Di ako naging close kay Mekhail. Di ko naramdaman, alam mo 'yon…
Di ako mapalagay kapag kasama siya.
Kapag kay Sheena, parang…
Ngayon, pakiramdam ko parang kakaiba, alam mo 'yon? Bigla na lang.
May pagmamahal sa pagitan namin.
Nasasabi ko mga alaala ko sa kanya.
Pero kapag iniisip ko na 'yong tungkol dito,
ang totoo… Di ko na siya nakikita,
di ko na naririnig ang boses niya, parang mahigit ten years na,
mula pa 2012.
Ewan ko, di ko alam kung ano'ng iisipin ko.
Hirap akong intindihin kasi…
hindi ako handang tanggapin
'yong katotohanan ngayon.
Sa ngayon, di pa rin nakikipagtulungan si Indrani sa Mumbai Police.
Sinasabi pa rin niya na nasa US ang anak niya,
sa pagkakaalam niya, at di siya pinatay.
Di talaga 'yon nakakatulong sa kaso ng Mumbai Police,
kaya kailangan nila ang mas marami pang ebidensiya
na talagang makakapagpatunay
na itong mga taong 'to ay sangkot sa pagpatay sa anak niya.
Magiging hamon para sa Mumbai Police ang pagkalap ng pruweba
para sa pagpatay na nangyari tatlong taon na ang nakalipas.
Isang special team mula Mumbai ang ipapadala sa Raigad.
Dahil ang bangkay ay tatlong taon nang nakalibing,
isang forensic team ang ipapadala para makakuha ng ebidensiya.
Alas-kuwatro ng umaga,
dumating ang Mumbai Police mula Khar Police Station.
Nagulat ako nang makitang
napakaraming pulis ang dumating sa bahay ko, umagang-umaga.
Sinabi nila sa 'kin na nando'n sila dahil sa pangyayari noong 2012.
Pero umuulan no'n, at dahil madilim,
di ko naituro sa kanila ang eksaktong lokasyon.
Lima hanggang anim na oras inabot bago makita ang bangkay.
Binalot nila ang mga buto sa plastic bag
at dinala sa Mumbai para sa karagdagang proseso.
Di pa rin namin alam ang nagtangkang ibasura ang kaso nung 2012.
Ang alam lang namin, may pinatay, at may taong pumatay,
pero di namin alam ang tungkol sa mas malaking sabwatan.
Sino'ng nakipagugnayan sa pulisya para hindi marehistro ang kaso?
Ngayon, tiyak na nangyari 'to
dahli sa ilang di kilalang makapangyarihan sa likod nito.
Ang bagong balita ay iimbestigahan ng Mumbai Police
ang tatlong pangunahing personalidad na diumano'y pumatay kay Sheena Bora,
ang kanyang ina, si Indrani Mukerjea,
stepfather na si Sanjeev Khanna,
at driver ni Indrani.
Ang tatlo ay sasailam sa interogasyon
ng Mumbal Police Commissioner na si Rakesh Maria.
Para bigyan ka lang ng konting background,
si Rakesh Maria ay Ang Rakesh Maria.
Siya ang head ng Mumbai Crime Branch
at ang Mumbai Crime Branch ay isang bigating investigating agency.
Lagi silang kinukumpara ng Mumbai media sa Scotland Yard.
Siya ang nakalutas ng Indian Mujahideen case,
at ng 1993 blast case.
Siya ang namahala sa imbestigasyon ng 2008 Mumbai terror attacks.
Kilalang-kilala niya kung sino sina Peter Mukerjea at Indrani Mukerjea,
sino sila para sa media, sino sila para sa Indian audiences.
Naiintindihan niyang may media attention sa kasong ito.
Lalabas siya sa police station ng 8:30, eksaktong prime time.
Alam niyang lahat ay manonood ng press conference nang live.
-Tahimik! -Sir. Simulan mo na ang briefing, sir.
Nitong umaga, na-recover namin ang mga naiwang labi
ng namayapang si Sheena Bora.
Na-recover din namin
ang passport ni Sheena Bora sa Dehradun ngayong araw.
Pinawawalang-bisa nito ang teorya…
na…
pumunta si Sheen Bora sa US.
Oras na gawin ng media ang kasong pagpatay kay Sheena Bora
sa isang crime drama,
magiging parte na rin ang pulisya bilang cast ng drama
na nalalantad sa harapan mo. At alam nila!
Alam din ng mga pulis
na hindi 'to isang kaso na basta-basta maitatago na lang.
Lalabas din 'to sa liwanag ng TV camera…
kung saan mas bigatin ang headline, mas sensational, mas papatok.
May isang bagay pa. Napakaimportante.
-Posibilidad lang naman. -Oo.
-Maaaring makatulong… -Sige, tuloy mo.
…kung titingnan rin ang partisipasyon
ng isang manghuhula at ng iba pang tao.
Malakas ang mga babaeng 'to, pero lagi silang may payo at iba pa.
Di ko kayo binibiro.
Hinahanap ninyo 'yong konting anghang pa
na magbibigay ng dagdag-sarap sa istorya.
Isa siyang kasukalam-suklam na tao, siguro isang psychopath,
siguro minsan na ring nakagawa ng ganito noon?
Agad-agad na naging masamang babae si Indrani Mukerjea,
ang kontrabida,
ang muijrim, ang kriminal,
dahil umiikot sa kanya
ang buong storyline.
No'ng pumutok ang kasong 'to, may mga opinyon ang bawat isa.
Alam mo na, ang mama ko ang masamang mamamatay-tao,
'yong papa ko, walang nalalaman na kahit ano no'ng panahong 'yon,
'yong mga stepbrother ko naman, parang, "Kawawang Rahul. "
Para sa 'kin, isa siyang spoiled at tipong pasaway na bata.
Pero sinumang interesado sa kasong 'to
ay dapat isaalang-alang si Sheena sa mga kukote nila.
Tungkol kay Sheena lahat ng 'to.
May isang taong namatay sa lahat ng ito.
Bigyan natin sila ng mas malawak na pang-unawa
sa kung ano ang nangyayari.
MGA DETALYE BASE SA COURT REPORTS
Isiniwalat ng sources ng pulisya ang karumaldumal na detalye ng pagpatay
ANG GABI NG PAGKAWALA NI SHEENA
Sinasabi ng Mumbai Police na noong gabi, bandang 6:30…
tinawagan ni Indrani si Sheena sa Bandra, malapit sa National College.
Kasama ni Rahul si Sheena no'ng mga oras na 'yon.
Ito ang kilalang Linking Road sa Bandra,
at itong building dito, sa tabi ng tindahan
ay ang lugar kung saan diumano'y sinundo nina Indrani at Sanjeev si Sheena.
Naihatid ba siya sa Amarsons ng gabi o umaga na?
-Gabi! -Noong gabi, darling?
BOSES NI INDRANI
Kailan nga sila nagkita ni Indrani?
No'ng 25, papuntang Kolkata si Indrani, kaya 24 ng gabi 'yon.
Okay, kaya malamang inabot ng…
Kung nagsabi siya, kinabukasan pa inabot siguro
dahil ginabi na siya o ano kaya gano'n.
Siguro.
Tapos mula no'n, di na siya nakausap.
Binigyan nila si Sheena ng inuming may droga…
BOTENG MAY DROGA
…at pagkatapos, no'ng inaantok na siya,
dinala siya sa isang liblib na lugar.
Sinasabi rin ng mga pulis
na sinakal nina Indrani at Sanjeev Khanna si Sheena.
SANJEEV KHANNA, HINILA BUHOK NI SHEENA HABANG SAKAL NI INDRANI.
NAGPUMIGLAS SI SHEENA BORA PAGTAPOS AY NATAHIMIK.
Matapos siyang patayin, bumalik ang akusado sa bahay ni Peter.
Nang gabing 'yon, itinago nila ang bangkay sa mismong bungalow na 'to,
sa loob ng garahen nila, sa loob ng kotse.
INILIPAT ANG KATAWAN SA LIKOD NG KOTSE PAPUNTANG GARAHE
TIla ba nilagyan ni Indrani ng makeup ang katawan ni Sheena
para magmukhang fresh at walang mag-isip na may problema.
Tapos ay dinala ang katawan sa Raigad kinaumagahan.
Alam mo, Rahul, kung gusto ka niyang tawagan,
tinawagan ka na niya, sinasabi ko sa 'yo.
Kung gusto niyang tawagan ang kahit na sino, tinawagan na niya sana.
Pero hindi, wala siyang tinawagan. Wala.
Oo, siguro dahil nakikita niyang…
Sasabihin ko sa 'yo kung bakit. Sa akin lang 'to, okay?
-Dahil tinatawagan mo lahat. -Paano natin malalaman
kung buhay pa ba siya o patay na, Indrani?
Wala siyang tinawagan.
Di siya mamamatay nang ganito.
Bakit mo iniisip na mamamatay siya nang walang dahilan?
Nagpunta siya sa kung saan. Bakit siya mamamatay nang walang dahilan?
Di ko iisiping, alam mo na… Bakit ko iisiping patay na siya?
Sa totoo lang, di ako naniniwala sa 'yo.
Dapat nga nag-aalala ka sa lagay na 'yan.
Sa tingin ko di ka dapat mag-alala, Rahul.
Si Indrani Mukerjea ay di basta socialite na dapat balewalain
at sabihing meron siyang komplikadong pag-iisip.
Dapat ay tratuhin siya bilang isang tigasing kriminal
na gumawa ng isang karumal-dumal na krimen.
Handa na ako. Sige, itanong ninyo kung anong kailangan n'yong itanong.
Tagapagsalin ng subtitle: Rebekah Christia Latupan